Der Name Angola leitet sich vom Ditel Ngola vo de König vo Ndongo ab, emä Vasalleschdaat vom Kongoriich. D Region het ihre Name vo de erschte portugiisische Seefahrer übercho, wo dört an der schwarzafrikanische Küschte glandet si und ä Padrão (plural: Padrões), ä Chrüz us Schdei ufgschdellt hai as Zeiche, dass das Land em portugiisische König ghört. Wiiteri Padrões finde sich wiiter südlig bi dr Walfischbucht und an der südafrikanische Küschte. (D Original vo dene wärde im Museum für Gschicht z Kapstadt ufbewahrt.)